شه‌فه‌ق نيوز/ وه‌رپرسه‌يل له‌ كه‌رت نه‌فت عراقى ئه‌وه‌ ده‌رخستن ك به‌رهه‌م نه‌فتى خوه‌رئاواى قرنه‌ ره‌سيه‌ 465 هه‌زار به‌ر‌ميل رووژانه‌ دوياى ته‌واوبوين دامه‌زرياگه‌يل تازه‌ ئه‌را چاره‌سه‌ركردن نه‌فت خام و عه‌مباره‌يل عه‌مباركردن نه‌فت.
له‌و باوه‌ته‌و، وه‌رپرسه‌يليگ ك له‌سه‌چه‌وه‌يل قرنه‌ كار ئه‌كه‌ن ئاگادار روێته‌رز كردن ك سه‌رچه‌وه‌ نه‌فتيه‌گه‌ى قرنه‌ى 1 ك له‌لايه‌ن ئيكسۆن موبيله‌وه‌ په‌ره‌ وه‌پى دريا نزيكه‌ى 440 هه‌زار به‌رميب رووژانه‌ به‌رهه‌م ئه‌يه‌رێد و له‌و ئاهه‌نگيشه‌ ك ئه‌راى ساز كريا كارگه‌ره‌يل بيگانه‌ ئاماده‌بوين دوياى گله‌وخواردنياان له‌ 2 ئى مانگه‌.
جى باسه‌، كيشاننه‌وه‌ى كارمه‌نده‌يل بيگانه‌ دوياى ئه‌وه‌ هات ك هه‌فته‌يگ وه‌رجه‌ ئه‌وه‌ وڵاته‌يل يه‌كگرتگ بريار كيشاننه‌وه‌ى كارمه‌نده‌يلى دا له‌ باڵيۆزخانه‌ گشتيه‌گه‌ى له‌ به‌غدا وه‌ بوونه‌ى هه‌ڕه‌شه‌يل ئيران و گرژه‌وبوين بارودوخ ناوچه‌گه‌.
